Խորհրդի գործունեության նպատակն է հայ արվեստի գրեթե բոլոր տեսակների (կերպարվեստ, ճարտարապետություն, դեկորատիվ և կիրառական արվեստներ, երաժշտություն, թատրոն, կինո և հեռուստատեսություն) պատմության և տեսության հիմնախնդիրները, դրանց համապատասխան գիտական ուսումնասիրությունների իրականացումը, Արվեստի ինստիտուտի երիտասարդ արվեստաբանների գիտական ակտիվության խթանումը: Խորհուրդը նպաստում է ՀՀ ԳԱԱ Արվեստի ինստիտուտի և հանրապետության այլ գիտակրթական, մշակութային օջախների երիտասարդ արվեստաբանների միջև անմիջական շփումներին, արդի արվեստագիտության առանձին ճյուղերի հիմնախնդիրների վերաբերյալ կազմակերպում է քննարկումներ, անհրաժեշտության դեպքում անցկացնում է ընդհանուր ժողովներ, նիստեր: Համակարգում է Արվեստի ինստիտուտի գիտական տարբեր ստորաբաժանումների երիտասարդ արվեստաբանների գիտական ուսումնասիրությունների հրատարակումը: Կոորդինացնում է երիտասարդական գիտաժողովների կազմակերպման աշխատանքները, կազմում է խորհրդի խմբագրական-հրատարակչական գործունեության պլանները, աջակցում է տպագրության համար երաշխավորված աշխատանքների հրատարակմանը: